Diari Oficial de la Generalitat Valenciana


Sumari del DOGV 6293, del 21-06-2010 (2010/7030)

CORRECCIÓ d'errades de la Resolució de 29 d'octubre de 2008, de la Direcció General per al Canvi Climàtic, per la qual s'atorga a l'empresa Egeum 2000, SL, l'autorització ambiental integrada per a una indústria de fabricació de productes ceràmics mitjançant enfornada, al terme municipal de Sant Joan de Moró (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6293

Data del DOGV
:   21-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7030


Data del document
:   03-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Correcció d'errades

Correcció d'errades

 Descriptors 

:   * empresa privada

CORRECCIÓ d'errades de la Resolució de 29 d'octubre de 2008, de la Direcció General per al Canvi Climàtic, per la qual s'atorga a l'empresa Egeum 2000, SL, l'autorització ambiental integrada per a una indústria de fabricació de productes ceràmics mitjançant enfornada, al terme municipal de Sant Joan de Moró (Castelló). [2010/7030]  
Amb data 8 de gener de 2009 es va rebre en el Registre General de la Conselleria de Medi Ambient, Aigua, Urbanisme i Habitatge, traslladada per la Direcció Territorial de Castelló, una sol·licitud de Francisco Bonastre Ripoll, en representació de l'empresa Egeum 2000, SL, en la qual se sol·licita la modificació de l'autorització ambiental integrada 212-08/AAI/CV.  
Es comunica a Egeum 2000, SL, que aquesta sol·licitud ha de ser presentada pel representant legal de l'activitat, i en data 13 de febrer de 2009 s'aporta una sol·licitud formal.  
El motiu pel qual se sol·licita la modificació de l'autorització ambiental integrada 212-08/AAI/CV és que s'hi han detectat dos errors.  
Concretament, d'una banda es tracta que el focus F-14 apareix amb valors límit i periodicitat pròpia de forns, quan és un assecador, i per tant s'ha d'incloure en l'apartat corresponent a altres focus. D'altra banda, els focus F-12 i F-13 són assecadors que aprofiten els gasos de recirculació de la xemeneia de refredament de cada forn, i no disposen de combustió.  
Per tant, havent-se advertit aquests errors en l'autorització ambiental integrada 212-08/AAI/CV, es corregeix l'apartat corresponent a emissions atmosfèriques, que queda de la manera següent:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents, la nomenclatura dels quals és la que s'utilitzarà d'ara endavant per al millor control i comunicació de les emissions:  
  
  
\* \* \* \* \* \* \* \* \* \* \*  
  
Cadascun d'aquests focus ha d'estar convenientment identificat in situ, d'acord amb aquesta nomenclatura.  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, el desenvolupament i l'experimentació de nous productes i processos, i els dels serveis d'aigua calenta sanitària i calefacció de les instal·lacions, que s'han de regir per la seua normativa específica. Tots els focus de les instal·lacions, sistemàtics i no sistemàtics, han d'estar canalitzats a l'exterior.  
Els valors límit d'emissió per als focus canalitzats i la periodicitat de controls per part d'una ECMQA són els següents:  
(1) Per als focus origen en forns amb un cabal de gasos inferior a 3000 Nm³/h, el valor límit de fluorurs pot ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, caldrà entregar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(3) Queden exclosos del mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals de funcionament i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'ha de dur a terme un pla d'acció que permeta caracteritzar de manera representativa els nivells d'emissió de clor i plom dels focus que evacuen gasos procedents de forns de cocció.  
Abans de l'1 de març de cada any s'ha de presentar un resum del règim de funcionament dels focus d'emissió no sistemàtics, és a dir, aquells en què no es verifiquen emissions esporàdiques amb una freqüència mitjana superior a 12 vegades per any, amb una duració individual superior a una hora, o amb qualsevol freqüència, quan la duració global de les emissions siga superior al 5 per 100 del temps de funcionament de la planta.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Han de disposar de sistemes correctors de depuració de partícules, com a mínim, els focus que evacuen corrents de gasos provinents d'aspiracions de material pulverulent. Així mateix, han de disposar també d'aquests sistemes correctors els focus associats als forns de cocció, sempre que siguen necessaris per a complir els límits d'emissió de partícules que estableix aquesta resolució.  
El funcionament adequat d'aquests sistemes correctors s'ha d'assegurar mitjançant el control i el registre continuat, com a mínim, d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, l'alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a 10 vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, s'han de registrar els paràmetres que les determinen i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101.3 kPa i 273.16 K), per als gasos de combustió en base seca i un contingut d'oxigen del 18% de O2.  
e) Els mesuraments de fluor s'han de fer amb sondes de material resistent a l'atac àcid, d'acord amb la norma ISO 15.713: 2006.  
1.3. Control de l'emissió de partícules per fonts difuses  
1.3.1. Emmagatzematge i manipulació de materials pulverulents  
L'emmagatzematge i la manipulació de materials pulverulents s'ha de fer en les condicions següents:  
a) Tancament de tots els sistemes de transport de matèries primeres pulverulentes a la fàbrica (cintes transportadores, catúfols, etc.).  
b) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
- Operacions de recepció de matèries primeres a granel.  
- Operacions d'emmagatzematge i descàrrega de grànul atomitzat.  
- Operacions d'emmagatzematge del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de fer en les condicions següents:  
a) Reducció de la resuspensió de pols causada per la circulació interna de vehicles, per a la qual cosa s'han de pavimentar els circuits adequats, s'han de mantenir netes les zones de circulació i s'hi ha de limitar la velocitat.  
b) Control a l'entrada i eixida del complex que assegure que els camions van coberts i tancats per a evitar vessaments. No es permetrà l'accés o l'eixida de la instal·lació a vehicles que no circulen coberts o tancats.  
València, 3 de juny de 2009.- El director general per al Canvi Climàtic: Jorge Lamparero Lázaro.